15. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Aριθ.103/4697 της 3/13 Δεκ. 1971 (ΦΕΚ Β' 997) Περί αυξήσεως των υπό του Ταμείου Προνοίας και Επικουρικής Ασφαλίσεως Προσωπικού Ιπποδρομιών παρεχομένων συντάξεων. Έχοντες υπ' όψιν: α)Τας διατάξεις του άρθρ. 1 παρ. 4 του Ν.Δ. 4577/66 "περί τροποποιήσεως και συμπληρώσεως της νομοθεσίας περί Κοινωνικής Ασφαλίσεως και περί ετέρων τινων διατάξεων". β)Τας διατάξεις του υπ' αριθ. 507/69 Β.Δ/τος "περί καθορισμού των μεταφερομένων υπηρεσιών και θέσεων, ως και περί μετατάξεως υπαλλήλων εκ του Υπουργείου Εργασίας εις το Υπουργείον Κοινωνικών Υπηρεσιών". γ)Γνώμην του Δ.Σ. του Ταμείου Προνοίας και Επικουρικής Ασφαλίσεως Προσωπικού Ιπποδρομιών, ληφθείσαν κατά την υπ' αριθ. 1209/30.8.71 συνεδρίασιν αυτού, αποφασίζομεν: Αι υπό του Ταμείου Προνοίας και Επικουρικής Ασφαλίσεως Προσωπικού Ιπποδρομιών παρεχόμεναι συντάξεις εις τους ησφαλισμένους αυτού, προσαυξάνονται από 1ης Ιαν. 1972, ως ακολούθως: α.Δια τους δια κυρίαν σύνταξιν ασφαλιζομένους εις το Ταμείον: 1)Κατά ποσοστόν 25% εφ' όσον η έναρξις συνταξιοδοτήσεως τούτων εμπίπτει εις χρόνον προ της 31.12.1963. 2)Κατά ποσοστόν 20%, εφ' όσον η έναρξις συνταξιοδοτήσεως τούτων εμπίπτει εις το από 1.1.1964 και μέχρι 31.12.68 χρονικόν διάστημα 3)Κατά ποσοστόν 15% εφ' όσον η έναρξις συνταξιοδοτήσεως τούτων εμπίπτει εις το από 1.1.1969 και εντεύθεν χρονικόν διάστημα. β.Δαά τους δι' επικουρικήν σύνταξιν ασφαλιζομένους εις το Ταμείον: 1)Κατά ποσοστόν 20 %, εφ' όσον η έναρξις συνταξιοδοτήσεως τούτων εμπίπτει εις χρόνον προ της 31.12.1963. 2)Κατά ποσοστόν 15% εφ' όσον η έναρξις συνταξιοδοτήσεως τούτων εμπίπτει εις το από 1.1.1964 και μέχρι 31.12.1968 χρονικόν διάστημα.  3)Κατά ποσοστόν 10%, εφ' όσον η έναρξις συνταξιοδοτήσεως τούτων εμπίπτει εις το από 1.1.1969 και εντεύθεν χρονικόν διάστημα. Η παρούσα δημοσιευθήτω δια της Εφημερίδος της Κυβερνήσεως. 